C 125/450
HU
Az Európai Unió Hivatalos Lapja
2023.4.5.
2022. szeptember 14., szerda
b) a (3) bekezdés a következő albekezdéssel egészül ki: „A Bizottság az első albekezdésben említett jogalkotási javaslat elkészítésekor figyelembe veszi a következőket: a) a 401/2009/EK rendelet 10a. cikke alapján létrehozott, az éghajlatváltozással foglalkozó európai tudományos tanácsadó testület által adott tanács; b) az (EU) 2021/1119 rendelet 4. cikkének (4) bekezdésében meghatározott, tervezett indikatív uniós üvegházhatásúgáz-költségvetés; c) a tagállamok által az (EU) 2018/1999 rendelet 14. cikkének (2) bekezdésével összhangban 2024. június 30-ig benyújtott integrált nemzeti energia- és klímatervek; d) az ezen irányelv végrehajtása során szerzett tapasztalatok, kitérve az irányelv fenntarthatósági és üvegházhatásúgázkibocsátás-megtakarítási kritériumaira is; és e) a megújuló energiaforrásokból előállított energia tekintetében bekövetkezett technológiai fejlemények.”; c) a cikk a következő bekezdéssel egészül ki: „(4a) A Bizottság ...
[e módosító irányelv hatályba lépését követő két év]-ig felülvizsgálja ezen irányelv végrehajtását, és felülvizsgálatának következtetéseiről jelentést tesz közzé.
A felülvizsgálat különösen megvizsgálja a következőket: a) a megújuló energia bevezetésének külső hatásai és a környezetre gyakorolt hatása; b) az ezen irányelv végrehajtásából fakadó társadalmi-gazdasági előnyök; c) a RepowerEU keretében a megújuló energiaforrásokra vonatkozó kapcsolódó kezdeményezések végrehajtá­ sának állapota; d) a közlekedési, ipari, építőipari, fűtési és hűtési ágazatokban jelentkező villamosenergia-kereslet, valamint a nem biológiai eredetű megújuló üzemanyagok előállításához szükséges villamos energia iránti kereslet növekedését ellensúlyozzák-e megfelelő mennyiségű további megújulóenergia-termelési kapacitások.
e) az ezen irányelv 2. cikkében meghatározott elsődleges fás biomasszából származó üzemanyagok részarányának 2030-ig történő fokozatos csökkentése a 3. cikk (1) bekezdésében említett megújuló energiaforrásokra vonatkozó célkitűzésekbe való beszámítás céljából, a Bizottság hatásvizsgálata alapján.
A fokozatos csökkentésre vonatkozó felülvizsgálatot legkésőbb ... [ezen módosító irányelv átültetését követően 3 évvel]-ig be kell nyújtani.
[Mód.
48] A Bizottság és az illetékes tagállami hatóságok folyamatosan igazodnak a közigazgatási eljárások terén bevált legjobb gyakorlatokhoz, és megtesznek minden egyéb intézkedést is e rendelet végrehajtásának egyszerűsítése, valamint az érintett szereplők adminisztratív terheinek minimálisra csökkentése érdekében.”
23.
A 35.
cikk a következőképpen módosul: a) a (2) bekezdés helyébe a következő szöveg lép: „A Bizottságnak a 8. cikk (3) bekezdésének második albekezdésében, a 29a.
cikk (3) bekezdésében, a 26. cikk (2) bekezdésének negyedik albekezdésében, a 26. cikk (2) bekezdésének ötödik albekezdésében, a 27. cikk (1) bekezdésének második albekezdésében, a 27. cikk (3) bekezdésének negyedik albekezdésében, a 28. cikk (5) bekezdésében, a 28. cikk (6) bekezdésének második albekezdésében, a 31. cikk (5) bekezdésének második albekezdésében és a 31a.
cikk (2) bekezdésének második albekezdésében említett, felhatalmazáson alapuló jogi aktusok elfogadására vonatkozó felhatalmazása ötéves időtartamra szól [e módosító irányelv hatálybalépésének napja]-tól/-től kezdődő hatállyal.
A Bizottság legkésőbb kilenc hónappal az ötéves időtartam letelte előtt jelentést készít a felhatalmazásról.
A felhatalmazás hallgatólagosan meghosszabbodik a korábbival megegyező időtartamokra, amennyiben az Európai Parlament vagy a Tanács legkésőbb három hónappal az egyes időtartamok letelte előtt nem ellenzi a meghosszabbítást.”;